Document ID: 32001R0354

Komission asetus (EY) N:o 354/2001,
annettu 22 päivänä helmikuuta 2001,
kuitupellavan ja hampun tukea koskevista yksityiskohtaisista säännöistä annetun asetuksen (ETY) N:o 1164/89 8 artiklan 1 kohdasta poikkeamisesta markkinointivuonna 2000/2001
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(1), sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 4 artiklan 5 kohdan,
sekä katsoo seuraavaa:
(1) Asetuksen (ETY) N:o 1308/70 4 artiklassa tarkoitetun tuen myöntämiseksi pellavalle ja hampulle kuitupellavan ja hampun tukea koskevista yksityiskohtaisista säännöistä 28 päivänä huhtikuuta 1989 annetun komission asetuksen (ETY) N:o 1164/89(3), sellaisena kuin se on viimeksi muutettuna asetuksella (EY) N:o 1313/2000(4), 8 artiklan 1 kohdassa säädetään määräaika pellavan ja hampun tukihakemusten jättämiselle. Markkinointivuoden 2000/2001 aikana poikkeukselliset sääolosuhteet ovat viivästyttäneet sadonkorjuuta monin paikoin. Tämän erityistilanteen huomioon ottamiseksi olisi markkinointivuoden 2000/2001 satoon sovellettavaa tukihakemusten jättämiselle säädettyä määräaikaa pidennettävä.
(2) Tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (ETY) N:o 1164/89 8 artiklan 1 kohdassa säädetään, jäsenvaltio voi sallia, että pellavan- ja/tai hampuntuottajat jättävät markkinointivuotta 2000/2001 koskevat tukihakemukset, jotka koskevat viljelyaloja, joilta pellavaa ei poikkeuksellisten sääolosuhteiden vuoksi ole voitu korjata ennen 30 päivää marraskuuta 2000 tai hamppua ennen 31 päivää joulukuuta 2000, viimeistään 30 päivänä huhtikuuta 2001.
Jäsenvaltion on luotava valvontojärjestelmä, jonka avulla se voi tarkistaa, että sadonkorjuun viivästyminen johtuu yksinomaan edellä mainituista poikkeuksellisista olosuhteista, ja sen on ilmoitettava komissiolle toteuttamistaan toimenpiteistä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästa elokuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä helmikuuta 2001.

Labels: 20
17
19
6